**projektas**

**reg. Nr. T-97**

**2.5.darbotvarkės klausimas**

**Pasvalio rajono savivaldybės taryba**

**Sprendimas**

**Dėl UŽDAROSIOS AKCINĖS BENDROVĖS „PASVALIO VANDENYS“**

**2021 METŲ FINANSINIŲ ATASKAITŲ RINKINIO PATVIRTINIMO, PELNO (NUOSTOLIŲ) PASKIRSTYMO BEI PRITARIMO METINIAM PRANEŠIMUI**

2022 m. balandžio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 19 punktu, 4 dalimi, Lietuvos Respublikos akcinių bendrovių įstatymo 20 straipsnio 1 dalies 11 ir 12 punktais, 24 straipsnio 1 dalimi, 29 straipsnio 6 dalimi, 58 ir 59 straipsniais, vykdydama Pasvalio rajono savivaldybės tarybos veiklos reglamento, patvirtinto Pasvalio rajono savivaldybės tarybos 2009 m. gegužės 13 d. sprendimu Nr. T1-86 „Dėl Pasvalio rajono savivaldybės tarybos veiklos reglamento patvirtinimo“ (Pasvalio rajono savivaldybės tarybos 2020 m. lapkričio 25 d. sprendimo Nr. T1-216 redakcija) (su visais aktualiais pakeitimais), 289 ir 290 punktus, uždarosios akcinės bendrovės „Pasvalio vandenys“ įstatų, patvirtintų Pasvalio rajono savivaldybės tarybos 2019 m. rugpjūčio 21 d. sprendimu Nr. T1-159 „Dėl uždarosios akcinės bendrovės „Pasvalio vandenys“ įstatų patvirtinimo“, 13 punktą, atsižvelgdama į nepriklausomo auditoriaus uždarosios akcinės bendrovės „Audito nauda“ 2022 m. balandžio 11 d. išvadą, Pasvalio rajono savivaldybės taryba nusprendžia:

1. Patvirtinti uždarosios akcinės bendrovės „Pasvalio vandenys“ 2021 metų finansinių atskaitų rinkinį (pridedama).

2. Paskirstyti uždarosios akcinės bendrovės „Pasvalio vandenys“ 2021 metų pelną (nuostolius) taip:

2.1. ankstesnių finansinių metų nepaskirstytasis pelnas (nuostoliai) ataskaitinių finansinių metų pabaigoje – 600 040 Eur;

2.2. grynasis ataskaitinių finansinių 2021 metų pelnas (nuostoliai) – 12 303 Eur;

2.3. pervedimai iš rezervų – 5 957 Eur;

2.4. akcininkų įnašai nuostoliams padengti – 0 Eur;

2.5. paskirstytinasis pelnas (nuostoliai) finansinių metų pabaigoje – 618 300 Eur;

2.6. pelno paskirstymas:

2.6.1. į privalomąjį rezervą – 615 Eur;

2.6.2. į kitus rezervus – 0 Eur;

2.6.3. dividendams – 0 Eur;

2.6.4. kiti pelno paskirstymo atvejai (darbuotojų premijoms, paramai) – 2 460 Eur;

2.7. nepaskirstytasis pelnas (nuostoliai) ataskaitinių finansinių metų pabaigoje perkeliamas į kitus finansinius metus – 615 225 Eur.

3. Pritarti uždarosios akcinės bendrovės „Pasvalio vandenys“ 2021 m. metiniam pranešimui (pridedama).

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Strateginio planavimo ir investicijų skyriaus

vyriausioji specialistė V. Antanavičienė

2022-04-12 tel. (8 451) 54 114

Suderinta DVS Nr. RTS-

Pasvalio rajono savivaldybės tarybai

**AIŠKINAMASIS RAŠTAS**

**Dėl UŽDAROSIOS AKCINĖS BENDROVĖS „PASVALIO VANDENYS“**

**2021 METŲ FINANSINIŲ ATASKAITŲ RINKINIO PATVIRTINIMO, PELNO (NUOSTOLIŲ) PASKIRSTYMO BEI PRITARIMO VEIKLOS ATASKAITAI**

2022-04-12

Pasvalys

1. **Sprendimo projekto rengimo pagrindas.**

Vadovaujantis Akcinių bendrovių įstatymo 20 straipsnio 1 dalies 10 ir 11 punktais, 24 straipsnio 1 dalimi, 58 bei 59 straipsniu, kasmet, ne vėliau kaip per 4 mėnesius nuo finansinių metų pabaigos, turi įvykti eilinis visuotinis akcininkų susirinkimas, kuris patvirtina bendrovės metinį pranešimą, metinių finansinių ataskaitų rinkinį, paskirsto paskirstytinąjį bendrovės pelną (nuostolius). Kadangi Pasvalio rajono savivaldybės taryba yra vienintelė UAB „Pasvalio vandenys“ akcininkė, jos raštiški sprendimai prilygsta visuotinio akcininkų susirinkimo nutarimams.

**2. Sprendimo projekto tikslai ir uždaviniai.**

Vadovaujantis Akcinių bendrovių įstatymo 58 straipsnio 2 dalimi, Bendrovės metinių finansinių ataskaitų rinkinį tvirtina eilinis visuotinis akcininkų susirinkimas. Jeigu bendrovės metinių finansinių ataskaitų rinkinio auditas pagal įstatymus yra privalomas ar yra numatytas įstatuose, tvirtinamas tik audituotas metinių finansinių ataskaitų rinkinys. Įmonių finansinės atskaitomybės įstatymo 20 straipsnio 1 dalyje nurodyta, kad uždarose akcinėse bendrovėse, kuriose akcininkė yra valstybė ir (ar) savivaldybė, turi būti atliktas metinių finansinių ataskaitų auditas. UAB „Pasvalio vandenys“ 2021 metų finansinių ataskaitų rinkinį tikrino audito įmonė UAB „Audito nauda“. Jos pateiktoje išvadoje pažymėta, kad Bendrovės pateiktos 2021 metų finansinės ataskaitos visais reikšmingais atžvilgiais teisingai parodo uždarosios akcinės bendrovės „Pasvalio vandenys“ 2021 m. gruodžio 31 d. finansinę būklę, 2021 metų veiklos rezultatus pagal verslo apskaitos standartus.

Vadovaujantis Įmonių finansinės atskaitomybės įstatymo 4 straipsnio 2 dalimi, 20 straipsniu ir 23 straipsnio 5 dalimi, mažos įmonės, kurių ne mažiau kaip du rodikliai neviršija dydžių, nurodytų 24 straipsnyje (turto vertė – 4 mln. Eur, pardavimo grynosios pajamos – 8 mln. Eur, vidutinis metinis darbuotojų skaičius – 50), gali sudaryti sutrumpintą balansą, sutrumpintą pelno (nuostolių) ataskaitą, sutrumpintą aiškinamąjį raštą, taip pat gali nerengti metinio pranešimo. UAB „Pasvalio vandenys“ sudarė sutrumpintą finansinių ataskaitų rinkinį, o vadovaujantis Pasvalio rajono savivaldybės tarybos veiklos reglamentu, parengė metinį pranešimą.

2021 metais UAB „Pasvalio vandenys“ dirbo pelningai – gauta 12 303 Eur grynojo pelno (2020 m. – 29 786 Eur). Už parduotas pagrindines paslaugas (geriamojo vandens tiekimas, nuotekų surinkimas, paviršinių nuotekų surinkimas ir valymas) gavo 1 683,9 tūkst. Eur pajamų, tai 67,0 tūkst. Eur arba 4,1 proc. daugiau nei 2020 m. Už nuotekų su viršnormine tarša valymą bei už kitas suteiktas paslaugas (transporto ir įrengimų nuoma, nuotekų išvežimas ir kita) gauta 116,4 tūkst. Eur pajamų. Bendrai gauta 1 800,2 tūkst. Eur pajamų, tai 109,0 tūkst. Eur arba 6,4 proc. daugiau nei praėjusiais metais.

Pardavimo savikaina yra per ataskaitinį laikotarpį patirtų sąnaudų dalis, tenkanti suteiktoms paslaugoms ir parduotoms prekėms. Vandens tiekimo ir nuotekų valymo savikaina, lyginant ataskaitinį laikotarpį su prieš tai buvusiu laikotarpiu, padidėjo 99,4 tūkst. Eur arba 7,0 proc. ir sudaro 1 526,7 tūkst. Eur. Bendrosios ir administracinės sąnaudos yra per ataskaitinį laikotarpį patirtos išlaidos, užtikrinančios nepertraukiamą bendrovės veiklą, jos pripažįstamos tą ataskaitinį laikotarpį, kurį patiriamos. Visos bendrovės sąnaudos sudaro 1 740,1 tūkst. Eur, lyginant su 2020 m., padidėjo 106,8 tūkst. Eur arba 6,5 proc.

UAB „Pasvalio vandenys“ paskirstytinąjį pelną siūloma paskirstyti taip: paskirstytinasis rezultatas 2021 metų gruodžio 31 d. – pelnas – 618 300 Eur. Vadovaujantis Akcinių bendrovių įstatymo 59 straipsnio 5 dalimi, ne mažiau 1/20 grynojo ataskaitinių finansinių metų pelno privaloma skirti į privalomąjį rezervą, kol jis pasieks 1/10 įstatinio kapitalo. Tam siūloma skirti 615 Eur. Pelningai dirbusi bendrovė gali skirti ne daugiau kaip 1/5 grynojo ataskaitinių metų pelno darbuotojų premijoms ir kitiems tikslams. Darbuotojų premijoms ir paramai siūloma skirti 2 460 Eur. Likusią pelno dalį 615 225 Eur siūloma perkelti į kitus finansinius metus.

Platesnė Bendrovės veiklos per ataskaitinius metus apžvalga, svarbiausi įvykiai, planai ir prognozės atsispindi 2021 m. metiniame pranešime.

**3. Kokios siūlomos naujos teisinio reguliavimo nuostatos ir kokių rezultatų laukiama.**  Naujų teisinio reguliavimo nuostatų nesiūloma.

**4. Skaičiavimai, išlaidų sąmatos, finansavimo šaltiniai**.

Sprendimo projekto įgyvendinimui lėšų nereikės.

**5. Numatomo teisinio reguliavimo poveikio vertinimo rezultatai, galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.** Nereikia.

**7. Sprendimo projekto antikorupcinis vertinimas.** Antikorupcinis vertinimas neatliekamas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.**

Pasvalio rajono savivaldybės administracijos Strateginio planavimo ir investicijų skyrius. Atsakingas asmuo – Strateginio planavimo ir investicijų skyriaus vyr. specialistė Virginija Antanavičienė.

Strateginio planavimo ir investicijų skyriaus

vyriausioji specialistė Virginija Antanavičienė